
El veïnat invisible 



Expulsió d’un sense sostre als voltants de l’estació de Sants. 


JORDINA 


[ 

[ 


L’estació d’autobusos de Sants és 
un centre de reunió de persones 
sense sostre des de fa anys 

L’Ajuntament respon l’ocupació 
d’un solar a la Magòria per 
nòmades romanesos amb la seva 
deportació a Mataró 


] 

] 


Hi són, però no els veiem. Encara que 
els mirem segueixen sent invisibles. 

Entre 20 i 30 mil persones viuen als 
carrers de les grans ciutats de EEstat 
espanyol. Els canvis en les estructures 
socials, socioeconòmiques i la crisi de 
l’habitatge ha multiplicat aquest feno¬ 
men arreu d’una Europa que ja no està 
tan orgullosa del seu Estat del benestar. 

Un cop al carrer, les malalties men¬ 
tals, les addiccions a l’alcohol i altres 
drogues i l’aïllament social i familiar 
en dificulten la seva reinserció. A més, 
les entitats que treballen amb ells de¬ 
nuncien que els recursos públics són 
insuficients, mal distribuïts i enfocats 
sobretot cap a l’assistencialisme i no 
cap a la reinserció. 

Les periòdiques expulsions de l’esta¬ 
ció d’autobusos que han patit aquestes 
persones han desembocat en un paisatge 
on els caixers automàtics esdevenen 
dormitoris improvisats. 

D’altra banda, els darrers anys han 
començat arribar dels Balcans gitanos 
nòmades que fugen de la misèria. Po¬ 
dem trobar un exemple clar en els i les 
habitants del descampat de la Magòria, 
recentment expulsats. Encara que ho 
sembli, però, es tracta de qüestions di¬ 
ferents. 

Antigues inquilines i veïnat del carrer Miquel Angel van deixar notes de 
suport als okupes després del desallotjament. 


Desallotjats els espais 
alliberats de Miquel Àngel 


Novament de matinada, sense sentència 
judicial en ferm i sense comunicar res 
als ocupants dels edificis, els Mossos 
d’Esquadra van procedir a desallotjar els 
habitatges del carrer Miquel Angel de 
Sants. Es tractava de sis immobles ocu¬ 
pats des de feia mig any, temps en el 
qual la vintena d’habitants que hi vivien 


havien condicionat un espai per fer-hi un 
hort comunitari, havien construït un 
rocòdrom, i oferien diverses activitats 
als veïns de la zona. Davant d’aquestes 
cases, s’hi trobava La Breva, okupada fa 
quatre anys i que estava a l’espera de re¬ 
bre l’ordre de desallotjament. 

OPINIÓ 


Carta de l’Albert, 
fotògraf do l» 
Birxa represaliat 


L’Albert ha patit en pròpia pell les 
dificultats per dur a terme la seva 
tasca informativa com a fotògraf, 
no només a través d’un assetja- 
ment policial reiterat, sinó també 
amb un judici que se sustenta en 
una prova inconsistent. 

EN MOVIMENT 


Empresonats dos 

sindicalistes 

asturians 

Tres anys de presó és la despro¬ 
porcionada sentència que ha cai¬ 
gut damunt de Càndido i Morala, 
líders sindicals acusats de trencar 
una càmera de trànsit en el trans¬ 
curs d’unes mobilitzacions en de¬ 
fensa de les drassanes astu- 
i rianes. 

ARREU 


Hsmopisdeles 
Balears, en peu de 
guerra 

El Projecte Mopi aglutina un 
grup de persones que lluita en 
defensa del territori i la societat 
balears amb accions i protestes 
que tenen com a denominador 
comú grans dosis d’ironia i crea¬ 
tivitat. 

cinema 


canviar el món: emprenedors 
socials i el poder de les noves idees 

David Bornstein 

edRorials 


Informar no ós cap dolicto 


Fam on vaquos grassos 


E n els últims dos mesos, 
les pàgines de La Burxa 
han recollit el testimoni 
de dos veïns del barri que han patit 
casos de repressió policial, en un 
clima d’alarma per les males praxis 
dels cossos de seguretat. El mes 
passat recollíem el cas d’un veí de¬ 
tingut irregularment quan defensa¬ 
va la tasca d’un fotògraf que cobria 
una acció contra el Construmat. I en 
aquest número tenim el testimoni 
d’un fotògraf de La Burxa que veu 


posat en entredit el dret a informar 
per una denúncia contra ell sense 
cap ni peus. Aquests casos posen de 
relleu l’assetjament i la persecució 
(en el sentit més literal de la parau¬ 
la) de qualsevol actitud que qüestio¬ 
ni la dubtosa legalitat de l’actuació 
policial i la legitimitat de les mesu¬ 
res que apliquen. Des de La Burxa 
ens unim al clam per exigir la lliure 
absolució d’aquests dos veïns per¬ 
què, sense cap mena de dubte, in¬ 
formar no és cap delicte. 


T he Economist afirma¬ 
va recentment que “la 
darrera dècada ha estat 
l’època que s’ha creat més ri¬ 
quesa de tota la història de la 
humanitat”. Més a prop, un cop 
d’ull la secció d’economia de 
qualsevol diari ens recorda 
“f extraordinària taxa de creixe¬ 
ment” de l’Estat espanyol. 

Des de La Burxa, òbvia¬ 
ment, no discutirem aquestes 
contundents afirmacions, però 
no ens en podem estar de recor¬ 


dar una obvietat: aquesta rique¬ 
sa no arriba a tot arreu per igual. 
Ni tan sols arriba a tot arreu. 

Perquè, com s’entén que en 
un moment d’un boom econòmic 
“tan extraordinari” es retallin un i 
altre cop les prestacions socials, 
els serveis públics i els drets labo¬ 
rals? Com s’entén un progrés 
econòmic cada vegada més priva- 
titzat (o sigui, en menys mans) 
mentre la majoria de la població 
perd poder adquisitiu? 


I és que el fenomen dels sen¬ 
se sotre és només la punta de l’i¬ 
ceberg, el pal amb el qual se’ns 
recorda com podem acabar si no 
som competitius i obedients. No 
és, sinó, la baula més dèbil d’u¬ 
na cadena que comença amb la 
precarietat a la feina, la impossi¬ 
bilitat d’adquirir un habitatge i 
la liquidació de drets per als tre¬ 
balladors immigrats. En defini¬ 
tiva, que comença amb cadascú 
de nosaltres. 



Els Consells de Districte 
molesten 


ANDRÉS NAYA 
MEMBRE DE LAFAVB 

Els Consells de Districte continuen 
sense ser elegits pel veïnat. Un cop 
més, s’ha incomplert una promesa 
electoral. 

El nou ajuntament bipartit ma¬ 
nifesta en el seu acord de govern la 
voluntat de “treballar” perquè si¬ 
guin elegits: fa dècades que prome¬ 
ten una cosa que 
no compleixen. 

Els Consells 
de Districte, òr¬ 
gans descentralit¬ 
zats del govern 
municipal, estan 
formats per un 
nombre de conse¬ 
llers proporcional 
a la població de 
cada districte, triat 
pels partits segons 
els resultats obtin¬ 
guts a cada demar¬ 
cació. El conseller 
que el dirigeix és 
nomenat per l’al¬ 
calde i pertany a 
l’equip de govem, 
encara que en 
aquell districte tin¬ 
gui majoria l’opo¬ 
sició. 

Uns consells 
de districte propers 
a la població que 
estan lluny de ser elegits pel veïnat. 
Acostumen a ser la veu del seu 
amo , que són aquells que governen 
a la plaça Sant Jaume. En els temes 
importants de la ciutat, que afecten 
al districte, no decideixen: només 
opinen. 

No obstant això i malgrat les se¬ 
ves limitacions, en estar situats a les 
barriades del districte, les seves ses¬ 


sions plenàries acostumen a perme¬ 
tre opinar i plantejar reivindica¬ 
cions. Són moments on la protesta 
troba un punt de relació amb el go¬ 
vem de la ciutat. Això no agrada al 
consistori i, en el mandat anterior, 
es van limitar el número de sessions 
a 10, i la possibilitat de prendre la 
paraula, només al punts concrets de 
l’ordre del dia. 

Dotar els Consells de Districte 


d’una elecció directa (que és possi¬ 
ble si es té voluntat política) i donar- 
los més competències suposaria un 
avenç. No sembla que les coses va¬ 
gin en aquesta direcció. Ara anun¬ 
cien uns nous consells de barri, sen¬ 
se explicar com es composaran i 
com s’elegiran. Potser intenten ser 
substituts d’uns consells de districte 
que no agraden al poder municipal. 


L’Albert Sànchez Pinol és l’autor 
català més traduït. No volia anar 
a Frankfurt però sembla que una 
conversa amb en Carod l’ha fet 
canviar d’opinió. Ara bé, conei- 
xent-lo, no sé qui convenceria 
qui. L’Albert té, entre altres vir¬ 
tuts, la de trobar definicions ori¬ 
ginals, encertades i precises. Ve¬ 
geu, sinó, “La fira de Frankfurt és 
el Construmat dels llibres” i la 
resposta que va sortir publicada 
en una entrevista a La Vanguar- 
dia. Per cert (i faig un parèntesi), 
la campanya contra l’ exclusió 
d’autors espanyols que ha fet el 
diari borbònic és vomitiva. I dic 
autors espanyols perquè escriuen 
en espanyol, així com el txec 
Kafka és un autor alemany i el 
rus Nabokov és un escriptor 
nord-americà. I a qui argumenti 
que Catalunya és una cas a part, li 
diré que precisament volem dei¬ 
xar de ser-ho, de cas a part. Bé, 
doncs, com anava dient, la pre¬ 
gunta de La Vanguardia borbòni¬ 
ca a l’Albert va ser “Què li falta a 
la literatura catalana”. Resposta: 
“No li falta res, li sobra Espa¬ 
nya”. No van servir de gaire les 


Salt de Plens 

Toros contra 
cangurs 

QUELNESS 

pressions del periodista per eli¬ 
minar la resposta. 

L’Albert, a part de les dues 
estupendes novel·les que té al 
mercat, és un esplèndid i magní¬ 
fic contista. De fet, crec que és 
millor contista que no pas no¬ 
vel·lista. Té un llibre de contes 
editat, Les edats d’or , que, com 
passa sovint amb bones creacions 
literàries, va passar absolutament 
desapercebut. Ara està preparant 
un nou volum de contes i aquest 
cop segur que se li farà justícia. 
En aquest proper recull no sé si hi 
figurarà un conte que un dia em 
va deixar llegir, i que si bé no té 
l’alta volada d’altres, sí que és 
com a mínim original i amb con¬ 
siderables dosis de surrealisme. 
Resulta que els espanyols i els 
catalans es juguen la independèn¬ 


cia de Catalunya en un combat 
entre un toro i un cangur. No cal 
dir qui representa qui. Després 
que el toro destrossi literalment 
el cangur, quan està a punt de re¬ 
matar-lo succeix un fet inesperat 
que fa girar la truita i que no ex¬ 
plicaré per si de cas surt publicat 
algun dia. 

Com segurament haureu en¬ 
devinat, això del toro ve a comp¬ 
te de l’ofensiva taurino-casposa- 
espanyolista que fa uns dies es va 
produir a la Monumental de Bar¬ 
celona. Sobre el particular ja se 
n’ha escrit molt i de tots colors. 
Se n’han fet interpretacions an¬ 
tropològiques, patriòtiques (pels 
dos costats) i polítiques. No pen¬ 
so insistir-hi. Però, ja que no ens 
en sortim de cap manera, i si pro¬ 
poséssim un duel entre un toro i 
un cangur a la plaça de toros d’O- 
lot, la més antiga de Catalunya? 
Potser passa com en el conte i ens 
estalviem un sempre incert re¬ 
ferèndum per la independència. 
Es clar que el primer que faríem 
seria abolir les corrides i el se¬ 
gon, establir relacions diplomàti¬ 
ques preferents amb Austràlia. 


CARTA DEL FOTÒGRAF DE LA BURXA REPRESALIAT 


Per la llibertat d’inlormació! 


D’aquí a uns dies tindrà lloc un judici contra la llibertat 
d’informació, aquesta vegada és per aquest afer i ca¬ 
sualment m’ha tocat a mi (demà qui sap a qui li to¬ 
carà). Una vegada més, la Brigada d'Informació (Bl) 
ens delecta amb la seva impunitat. Ara sembla que, 
pel sol fet d'haver tocat una octaveta, ets culpable 
d’uns fets. 

Paradoxalment, i deixant de banda que la Bl ha 
presentat només la insignificant prova de l’octaveta, a 
tot plegat s’hi suma la complicitat dels jutjats i de la fis¬ 
calia, tant pel fet de no arxivar el cas i portar-lo a judi¬ 
ci, com per l’alta petició fiscal que suma un total de 
dos anys i mig de presó. Els Mossos no es queden al 


ALBERT 

marge de tot plegat. A l’assetjament durant la cobertu¬ 
ra fotoperiodística a base de petites retencions i de co¬ 
mentaris inoportuns, cal afegir-hi les reiterades ame¬ 
naces dutes a terme en la meva vida privada, situa¬ 
cions que m’han dut a presentar una querella. 

Per tot això el dia 12 hi ha convocada una con¬ 
centració de suport i per la llibertat d’informació a la 
porta dels jutjats. 

Perquè tocar una octaveta no és cap prova. Per¬ 
què encara menys hauria d’haver-hi una complicitat 
dels jutjats. Perquè els diversos cossos policials con¬ 
tinuen exercint la impunitat sense cap mena de con¬ 
seqüència. 



la Burxa 

Periòdic de Comunicació 
Popular de Sants 
i barris veïns 


la burxa és una revista editada per un En aquesta Burxa hi han col·laborat: Roser Benavent, Toni Gonzàlez, Gemma Parera 
equip de redacció que es troba cada dilluns Àlvarez, Pau Canela, David Vàzquez, Soto, Jordina, Laia i Meritxell Sànchez Amat, Mi- 
ai csa can vies (c. Jocs Florals, 42) Pe- reia Pui, Carme, Ester Rams, Anna Farré, Helena Olcina i Amigo, Isaac, Marc, Albert 
riodicitat: mensual. Telèfon de contacte: Alonso, Miquel Darnés, Agus Giralt, Alex C., Albert Garcia, Karles, Lancelot, Assem- 
93 422 16 13. Adreça electrònica: blea de Can Vies, Cooperativa Germinal, Andrés Naya, Guillem Sànchez, Ivan, Elba S. 
iaburxa@gmaii.com. La Burxa no es fa Mansilla, Gerard Fernàndez, Plataforma pel Dret de Decidir, Àlex Tisminetzky, Joana i 
responsable dels articles d’opinió. Projecte Mopi. 


Fe d’errades: 

Al número 108, 
la foto de la per¬ 
la referida a Jor¬ 
di Clausell cor¬ 
responia a Jordi 
Miralles. 

Persones sense sostre, el veïnat 

[ Unes 20.000 persones mengen 
diàriament, arreu de l’Estat espanyol, 
de la ‘caritat pública’ 


invisible 


[ 


Les expulsions no ajuden a resoldre 
un problema que té molt a veure amb 
el desencant amb el sistema 


] 



----^_:_i_ 

Aquesta imatge ja fa uns anys que forma part del paisatge nocturn del nostre barri. ARNAU BACH - LA DIRECTA 


LA BURXA ■ SANTS 

L’estació d’autobusos de Sants 
s’ha convertit des de fa anys en un 
espai de trobada i refugi de perso¬ 
nes sense sostre. Les periòdiques 
expulsions de l’àmplia zona cober¬ 
ta per la marquesina no fan sinó 
disseminar aquesta gent per tots els 
caixers automàtics del barri. L’ocu¬ 
pació, per part d’una família nòma¬ 
da pro vinent de Romania, del solar 
on s’ha d’ubicar el futur CAP de la 
Magòria, al costat de Can Batlló, 
ha rebut la mateixa resposta insti¬ 
tucional. Ara mateix aquesta famí¬ 
lia ha estat expulsada a Mataró. És 
evident, però, que les expulsions 
de llocs concrets no resolen una 
problemàtica que, tot i estar ben 
present davant dels nostres ulls, 
sembla invisible. 

Però qui són els sense sostre? 
El primer problema que genera 
aquesta pregunta és la mateixa de¬ 
finició, ja que es tracta d’un feno¬ 
men molt complex i amb causes i 
conseqüències molt diferents. A 
més, la possibilitat d’accés a les 
institucions assistencials conver¬ 
teix aquesta en una qüestió més po¬ 
lítica que semàntica. 

Segons la Feantsa (Federació 
Europea d’Associacions que ate¬ 
nen Persones Sense Llar) ho són 


“totes aquelles persones que no po¬ 
den accedir o conservar un allotja¬ 
ment adequat, adaptat a la seva si¬ 
tuació personal, permanent i que 
proporcioni un marc estable de 
convivència, ja sigui per raons 
econòmiques o altres barreres so¬ 
cials, o bé perquè presenten difi¬ 
cultats personals per tenir una vida 
autònoma”. 


Es calcula que les persones a 
qui es refereix aquest paràgraf són 
entre 20 i 30 mil en tot l’Estat es¬ 
panyol (únic marc del qual hem 
trobat dades), que poden ser assis¬ 
tides en una de les 9.000 places 
d’allotjaments existents. Unes 
20.000 persones mengen diària¬ 
ment en els menjadors per a perso¬ 
nes amb pocs recursos econòmics. 


Manca de serveis i desconfiança 

Segons Ramon Noró, de la Funda¬ 
ció Arrels, que es dedica a donar 
serveis a persones sense sostre, tot 
i que des de l’agost passat hi ha ha¬ 
gut un creixement de l’actuació 
pública en aquest àmbit, l’oferta 
pública continua treballant amb 
una ràtio de funcionaris per de¬ 
mandants “massa elevada” i “dedi- 
cant-li poc temps”. Amés, afegeix, 
“s’acaben dedicant més esforços 
als serveis estables que no al temps 
que requereix que els sense sostre 
tinguin confiança”. 

I és que la desconfiança és una 
de les claus d’una problemàtica que 
precisament té a veure amb el des¬ 
encant amb la societat i el sistema. 

Per això, alternatives com les 
d’Arrels, amb equips de voluntaris 
que fan visites setmanals per tal 
que les persones sense sostre con¬ 
fiïn en ells, són, sovint, més efi¬ 
cients. A part de la companyia, 
ofereixen els seus serveis de caire 
assistencial i de reinserció de ma¬ 
nera més individualitzada. Per No¬ 
ró, però, “també depèn de la perso¬ 
na”. Així, alguns responen ràpida¬ 
ment a ells o a l’oferta pública, 
però “d’altres no”, i assenyala que 
fins que no hi ha un problema (ga¬ 
na, fred, necessitat d’una dutxa...) 
no acaben demanant ajuda i acce¬ 
dint a alguns dels serveis. 


CAUSES DE L’EXCLUSIO 


Pedro Cabrera, a l’estudi La acción social con personas sin 
hogaren Espaha , descriu els tipus de persones sense llar i 
intenta entendre el fenomen. Les conclusions es poden re¬ 
sumir de forma esquemàtica. 

Com es generen? 

L’augment de persones sense llar està afavorit per certs 
canvis de l’estructura social, com els següents. 

Demogràfics: debilitament de la família (cada cop més 
gent viu sola) i de la seva tasca inclusiva i protectora. 
Socioeconòmics: reducció del treball tradicional en al¬ 
guns sectors (indústria, mineria) i increment de l’atur i 
de la precarietat laboral. 

Benestar social: cada vegada hi ha més persones que 
han de subsistir gràcies als serveis socials. Però l’accés 
a determinades prestacions, com per exemple la ga¬ 
rantia d'ingressos mínims, és molt desigual. 

Habitatge: la seva crisi obliga els grups amb menys in¬ 
gressos a dependre dels subsidis d’allotjament. 

A qui afecta? 

Una sèrie de factors afavoreixen el desarrelament. 


Afectius i familiars: relacions afectives trencades i 
manca de suport suficient en la infantesa i l’ado¬ 
lescència. 

Socials i culturals: els sense llar personalitzen el 
fracàs del sistema de garantia de drets de l’Estat del 
benestar. 

Laborals i econòmics: feines precàries i de baixa re¬ 
muneració o directament a l’economia submergida. Ju¬ 
bilats amb la pensió no contributiva. 

Salut: l’esquizofrènia i els greus trastorns de personali¬ 
tat acostumen a ser causa de desarrelament. 

Qui els atén? 

La xarxa assistencial és deficitària en molts aspectes. Per 
les seves caracterísitques és: 

Urbana: el 72% dels centres es troben en poblacions 
de més de 20.000 habitants i només el 9% en pobles de 
menys de 5.000 habitants. 

Privada: només el 21% dels centres són públics. El vo- 
luntariat representa el 80% del personal. 

Bàsicament assistencial: Els serveis d’alimentació, 
primera acollida, allotjament i higiene estan més este¬ 
sos que els laborals, d’atenció psicològica i educatius. 


CRÒNICA 


Un cafè 
nòmada 


JORDINA SÀNCHEZ AMAT 

Durant uns mesos, el descampat 
de la Magòria, on faran el nou CAP, 
ha estat el lloc de residència d'una 
família provinent de Romania. El 17 
de maig ens hi vam apropar per 
parlar amb ells, i ens van acollir 
molt amablement. Tot i les dificul¬ 
tats de la llengua vàrem seure i 
tranquil lament vam anar-nos inten¬ 
tant entendre. Ens asseguérem tots 
al voltant d’una tauleta de cuina, so¬ 
ta un toldo verd, m’oferiren cafè, ta¬ 
bac... Explicaren que havien deixat 
Romania perquè allà estaven molt 
malament, que aquí ho tenien difícil 
pels papers, que l’Ajuntament (al 
principi pensaven que jo venia 
d’allà) els portava algunes coses, i 
que feia dormir els nens a les seves 
dependències. No vam arribar a 
parlar gaire, ens vam quedar en si¬ 
lenci, mirant l’horitzó, darrere la fer¬ 
ralla que recollien per viure. Un em 
va dir, llavors, “s’hi està bé i tranquil, 
aquí...”. Unes dues setmanes des¬ 
prés, van desallotjar-los. De mo¬ 
ment no hi ha confirmació, però la 
persona que vigila ara el descam¬ 
pat informa que han estat dutes a 
Mataró, on presumptament han es¬ 
tat allotjats en una pensió. 


Invisibles però 
no indemnes 

LA BURXA ■ SANTS 

El 10 de maig, l’Audiència Pro¬ 
vincial de Barcelona emetia un 
auto on criticava la passivitat de 
la policia a l’hora d’investigar la 
mort, el 7 d’octubre del 2005, 
d’una persona sense sostre a 
l’estació d’autobusos. Segons el 
tribunal, la policia es va limitar a 
detenir un altre indigent, que va 
estar un any i mig empresonat 
preventivament, i que finalment 
va ser absolt per falta de proves. 

Aquesta passivitat es pot es¬ 
tendre a altres estaments socials, 
com els mitjans de comunicació, 
per als qual aquest cas mai va 
passar de ser, en el millor dels 
casos, un breu desapercebut. 

El que podria semblar una 
trista anècdota no ho és tant. Se¬ 
gons l’ONG Centre Assis, 77 
sense llar van morir el 2006 a tot 
l’Estat espanyol, víctimes de la 
violència directa. 


ULTIMA HORA 



ATUREM LA DEMANDA 

Can Vies és del Barri 


AIERTA. Can Vies la lé data de judici: 
els propeis 20 i 23 de juliol. 

Estigueu pendents de les convocatòries. 

la nova Guinbo, a canvi d’una 
requalificació 


BERNAT COSTA 


SANTS 


Fa uns mesos la llar d’infants 
Guinbo va haver de tancar les por¬ 
tes a causa del mal estat de l’edifi¬ 
ci on s’allotjava (Olzinelles, 30), 
malgrat que feia temps que el Dis¬ 
tricte buscava una nova ubicació. 



Segons fonts del Districte, a prin¬ 
cipis del proper any començaran 
les obres en un emplaçament al 
mateix carrer Olzinelles, en una 
casa on ara hi viu una parella de 
gent gran i en els terrenys on esta¬ 
va la casa okupada La Torreta. 

L’edifici on es construirà la no¬ 
va llar d’infants pertany a l’Hotel 
Abba, del carrer Tarragona. Aquest 
hotel vol ampliar els seus terrenys 
actuals, però no pot fer-ho perquè 
part del solar adjacent a l’hotel és 
propietat de l’Ajuntament, el qual 
el va expropiar per ampliar un parc 
situat a la zona i, per tant, està qua¬ 
lificat com a zona verda. Ara bé, 
sembla que l’hotel i el Districte 
han arribat a un acord. L’Ajunta¬ 
ment requalifica els terrenys de zo¬ 
na verda com a edificables i l’hotel 



L’Hotel Abba busca ampliar negoci amb la requalificació d’una zona verda. ALEX C. 


Edifici on s’ubicarà l’escola Guinbo (a l’esquerra) i Sala Bahia (a la dreta). ALEX C. 


Un nou desallotjament irregular encén 14 anys de Festa Major Alternativa 
les protestes contra l’especulacié però sense espai consolidat 


A PEU DE CARRER 


II món al revés 

L’altre dia, com és habitual, des 
de la feina vam sentir el rebom¬ 
bori d’una manifestació que 
passava per allà. Vaig mirar per 
la finestra i em va estranyar: 
l’estètica era ben poc habitual! 
No hi vaig veure pancartes, tot¬ 
hom molt homogeni... De sobte 
vaig recordar què era. És clar, 
els Mossos! Vaig baixar per mi¬ 
rar de trobar algú que no estès 
allà per “defensar la dignitat po- 
licial”, però només vaig trobar 
un pallasso, d’aquells de nas 
vermell, que intentava encer- 
clar-los, més dignament que la 
manera habitual a què ens te¬ 
nen acostumades. 

Vaig anar-los seguint Via 
Laietana avall. Els crits de 
“Guarro, guarro’’ que una quin¬ 
zena d’ells va proferir a un xicot 
que pujava, amb carro de la 
compra i cabells esbullats, van 
fer-me treure la gravadora, per¬ 
què segur que en un lloc així 
caçaria alguna cosa interessant. 
Un cop s’arribà a la plaça Sant 
Jaume vaig intentar que m’expli¬ 
quessin per què no havien en¬ 
cerclat els Mossos aquella mani¬ 
festació. Hi havia molta gent, 
però la majoria amb qui vaig in¬ 
tentar parlar no van voler-me 
respondre. No sense abans diri- 
gir-me una mirada d'incompren¬ 
sió, algun d’ells va explicar: “No 
som incívics, no necessitem pro¬ 
tecció” o “No cal, tots som Mos¬ 
sos” les “24 hores del dia”. 

Els ànims a la part del car¬ 
rer Ferran estaven ben calde- 
jats. Quan van passar els antia- 
valots que venien d’aquest car¬ 
rer, la gent del meu voltant va 
començar a animar-los, “Kubo- 
tan, kubotan”, i van acabar amb 
uns “A por ellos, oeee”. Vaig vo¬ 
ler saber a per qui anaven, però 
tampoc van voler respondre. 
Vaig decidir canviar d’ambient i 
anar cap a una estelada que 
m’havia encuriosit durant tota la 
manifestació. Es tractava de 
tres persones (alienes al cos 
policial!) que anaven a donar 
suport a la policia catalana. 

Després de discutir-m’hi 
una estoneta, vaig deixar-ho 
córrer, i vaig continuar intentant 
que em respongués algun Mos¬ 
so. Vaig aconseguir algunes ex¬ 
plicacions més, però d’aquells 
que van amb vestit i corbata que 
se saben molt bé un discurs. 

V JORDINA SÀNCHEZ-AMAT 


ALBET ALONSO ■ SANTS 

El 27 de juny, un amplíssim dispo¬ 
sitiu policial format per més de 20 
furgonetes antiavalots ocupava part 
del carrer Miquel Àngel per assaltar 
els set inmobles okupats i desallot¬ 
jar-ne els seus inquilins. Durant 
l’assalt, iniciat a quarts de set del 
matí, un jove va denunciar l’agres¬ 
sió que va sofrir per part d’un agent: 
“Em va tancar en una habitació fos¬ 
ca i em va colpejar diverses vega¬ 
des”. Més tard, mentre retiraven les 
seves pertinences, dos joves van de¬ 
nunciar agressions per part d’una 
altra agent: “Anava encaputxada i 
m’empenyia tota l’estona, fins i tot 
em va fer un cop de puny mentre 
treia trastos de casa”. 

Els esquàters denuncien en un 
comunicat difós per internet que la 
immobiliària propietària dels edifi¬ 
cis, Starline Management, vol cons¬ 


truir 11 pisos de luxe valorats en 
900.000 euros cada un, després de 
fer fora, al gener, aquells que van 
ser inquilins dels habitatges durant 
dècades i, ara, a ells mateixos. 

la resposta no es fa esperar 

En el marc de les protestes contra 
aquest nou desallotjament irregular, 
el divendres 29 de juny al vespre 
centenars de veïns es van manifes¬ 
tar pels carrers del barri per mostrar 
el seu rebuig a aquestes accions i 
per denunciar l’especulació urba¬ 
nística i la violència immobiliària. 
El mateix divendres al matí les pa¬ 
rets del Districte van aparèixer rui- 
xades de pintura vermella, mentre 
que el dia abans més de 20 immobi¬ 
liàries del barri es van despertar amb 
els panys bloquejats i amb pintades 
assenyalant-los com a responsables 
de les grans dificultats de la pobla¬ 
ció per accedir a un habitatge digne. 


cedeix a canvi els terrenys de la 
nova Guinbo i de l’actual Sala 
Bahia (també propietat de l’hotel) 
al Districte. En aquest intercanvi 
també s’hi inclou la construcció de 
la nova llar d’infants, a càrrec de 
l’empresa hotelera. 

Aquest tripijoc permetrà a - 
l’Hotel Abba multiplicar gairebé 
per dos el seu nombre d’habita¬ 
cions i construir un gran hotel al 
costat de l’estació de Sants, de ma¬ 
nera que amb la propera arribada 
del tren d’alta velocitat recuperarà 
aviat el rèdit negatiu que li suposa 


CARME ROSELLÓ ■ SANTS 

Sants, igual que altres viles, té uns 
dies especials i centrals, on els seus 
veïns i veïnes centren les seves for¬ 
ces, energies i il·lusions. I la festa 
més important i popular és la Festa 
Major. 

Com altres comissions de fes¬ 
tes, l’Assemblea de Barri ja fa me¬ 
sos que prepara aquest esdeveni¬ 
ment, dissenyant activitats per a to¬ 
tes les edats, emparaulant concerts i 
preparant la infraestructura ne¬ 
cessària. Cal dir que les Festes Al¬ 
ternatives fa 14 anys que se cele¬ 
bren i pel nivell d’activitats que es 
programen i el volum de persones 
assistents es pot afirmar que estan 
més que consolidades. Amés a més, 
s’ha de tenir en compte que, per di¬ 
verses circumstàncies, les Alternati¬ 
ves s’han convertit en un dels espais 
més antics que formen part de la 


l’intercanvi. 

A tot això cal sumar-hi el fet 
que una tercera persona ha entrat 
en joc. El solar del costat de l’hotel 
que pertany al Districte va ser ex¬ 
propiat a un particular i aquest, en 
assabentar-se que es requalificarà 
com a zona edificable per l’am¬ 
pliació de l’hotel, demana més di¬ 
ners. 

El que encara no se sap és què 
farà el Districte amb la Sala Bahia, 
que ha celebrat recentment el pri¬ 
mer aniversari de la seva okupació 
amb tot un seguit d’activitats. 


Festa Major. No obstant això, ja fa 
dos anys que la Festa Alternativa no 
té un espai físic fix. Ja fa dos anys 
que a aquestes alçades de l’any i a 
dos mesos de les dates assenyala¬ 
des, on tot ja està previst i emparau¬ 
lat, la comissió de festes de l’As¬ 
semblea de Barri encara no sap on 
ubicarà els seus actes. L’any passat 
va ser a l’aparcament de l’estació de 
Sants i aquest any serà davant de 
l’IES Emperador Carles, a l’extra- 
radi del barri. 

Davant d’això l’Assemblea de 
Barri, aquest any, accepta la propos¬ 
ta feta pel Districte, però reivindica 
que aquest sigui l’últim en patir 
aquesta situació d’incertesa i pele¬ 
grinatge. Reclama un espai fixe, 
digne i que, com els 13 anys ante¬ 
riors, estigui situat dins del barri i 
no al marge, reivindicant que és la 
comissió que porta més gent al bar¬ 
ri i a la Festa Major. 


Si tens qualsevol 
informació pera 

la Burxa 



pots 
fer-nos-la 
arribar al: 

93 422 33 92 

laburxa@gmail.com 

o a la bústia que 
trobaràs al 
Terra d'Escudella 
(Premià 20, baixos) 



PROJECTES LISKAMM SL 
disseny d’equips electrònicí 
Tel. 93 162 44 23 


V 





teteria maled s.c.c. 

esmorzars i berenars, cassolans i ecològics 


c/riego, 16 sants (ben) 
telf: 933312030 


ki 

9m 


lliure 






N0 TANQUEM AL MIGDIA 

Plaça d’Osca 7-11, LOCAL 4 
08014 Sants, Barcelona 

Telf. 93 298 83 35 

sants 


les empreses de Can Batlló, forçades 
a marxar sense compensació 


[ Ja queden poques empreses al recinte i es veuen sotmeses a 
pressions constants per part de la propietat 


GEMMA PARERA - SANTS 

Cada vegada són més les empreses 
que es veuen forçades a abandonar 
el recinte de Can Batlló sense cap 
compensació ni ajuda per al tras¬ 
llat. Juan Esparza, delegat sindical 
d’UGT i treballador de Can Batlló, 
ha desmentit a La Burxa que 
s’hagi arribat a un acord de trasllat 
a la Zona Franca, malgrat que així 
ho hagi afirmat l’alcalde Jordi He¬ 
reu durant la primera setmana de 
maig en campanya electoral. Els 
locals alternatius proposats per 
l’Ajuntament a la Zona Franca 
continuen sense estar construïts i 
no hi ha cap acord respecte el total 
de superfície necessària per a la 
reubicació de les empreses. 

Els industrials de Can Batlló 
han presentat dos contenciosos ad¬ 
ministratius al Tribunal Superior 
de Justícia de Catalunya en contra 
d’un projecte que s’ha aprovat 
sense una alternativa de reubica¬ 
ció prèviament pactada. 

Més de 150 empreses han ha¬ 
gut d’abandonar els seus locals en 
vèncer el seu contracte de lloguer, 
sense cap compensació per part de 
la propietat ni ajudes per part de 
les administracions per fer front al 
trasllat, fet que ha generat l’inevi¬ 
table tancament d’algunes d’elles. 
Aquest ha estat el cas de Gràficas 
Iberia, la qual ha cessat la seva ac¬ 
tivitat deixant sense feina a 80 tre¬ 
balladors i treballadores. 


Assetjament cap a les empreses 
que coptinuen al reciRte 

Les empreses amb contracte inde¬ 
finit que encara queden a Can Bat¬ 
lló es veuen sotmeses a una pres¬ 
sió contínua perquè marxin vo¬ 
luntàriament sense rebre cap 
indemnització. 

S’ha tancat la porta d’accés 
principal als vehicles i se n’ha li¬ 
mitat l’horari per al pas dels treba¬ 
lladors i treballadores a peu fins a 
les 22 hores, amb la conseqüència 
que els que finalitzen el torn de la 
tarda no poden sortir per l’entrada 
principal situada al carrer Consti¬ 
tució, i han d’utilitzar l’entrada de 
Gran Via, amb l’agreujant de la 


Panoràmica de Can Batlló. 


llunyania i la perillositat, ja que no 
disposa de pas per a persones, no¬ 
més per a vehicles. 

L’activitat productiva de les 
empreses es veu dificultada i en 
alguns casos, com en els dos res¬ 
taurants, suposa mantenir una ac¬ 
tivitat deficitària. Segons Juan Es¬ 
parza, la propietat està esperant 
que l’Ajuntament obligui a iniciar 
les obres mitjançant una expropia¬ 
ció forçosa. Aquesta mesura obli¬ 
garia a les empreses a marxar sen¬ 
se la indemnització que els perto¬ 
ca per llei, sense que algunes 
d’elles poguessin fer front al cost 
del trasllat i al manteniment de la 
seva activitat, ni obrir, per tant, un 
procés judicial contra la propietat. 
En última instància els treballa¬ 
dors i les treballadores en resulta¬ 
rien clarament perjudicats. 


ARXIU 



Veïnat contra Torre Malaia’ 


ESTER RAMS ■ SANTS 

L’edifici d’11 plantes que l’em¬ 
presa SAPIC vol construir al 
passeig de Sant Antoni ha estat 
batejat popularment com a Torre 
Malaia. Amb el nom de l’opera¬ 
ció antiespeculació de Marbella, 
es vol donar a conèixer l’obscur 
procés que envolta aquesta cons¬ 
trucció i en el qual sembla que 
l’Ajuntament pot haver comès 
un delicte de falsedat documen¬ 
tal. 

I és que des que un grup de 
veïns es van posar en contacte 


amb La Burxa per explicar el 
cas, i des que es va publicar la 
notícia, la polèmica no ha aban¬ 
donat l’edifici i s’ha engegat un 
engrescador procés d’organitza¬ 
ció veïnal, que ha reunit en di¬ 
verses assemblees un important 
nombre de persones. 

Malgrat que són conscients 
de la dificultat d’aturar una cons¬ 
trucció “suposadament legal” i 
que compta amb la complicitat 
de l’Administració, han decidit 
la creació de tres línies de tre¬ 
ball. Una més política, que de¬ 
manarà explicacions per la con¬ 


cessió d’una llicència per aixecar 
tants pisos, una altra de caràcter 
legal i una tercera que s’encarre¬ 
garà de visibilitzar l’oposició 
veïnal a l’edifici. 

També s’ha iniciat una reco¬ 
llida de diners per poder finançar 
les despeses legals (han obert el 
compte corrent número 2100- 
3292-37-2200061605 a La Cai¬ 
xa), s’ha creat una web 
(http://llplantes.sants.org/) i han 
acordat reunir-se tots els dijous, 
a les 20 hores al local de l’Asso¬ 
ciació del Triangle de Sants, al 
carrer Autonomia. 


ENLLAÇA AMB BARRISANTS.ORG 


15 Homes armats irrompen en una casa okunaila 
[02.06.071 

Un grup de 15 homes armats amb pics, pales i pals van irrompre violentament 
en dues cases del carrer Rossend Arús. A més d’intentar agredir les persones 
que es trobaven a dins, van destruir part dels edificis, amb el risc d’esfondra¬ 
ment que això comporta. Les cases van ser okupades el 27 de maig i són pro¬ 
pietat d’Altus Alarda SL i Promocat 2005 SL. 

Dissabte burxaire a l'Espai Obert100.06.071 

En un primer pas per apropar més La Burxa al barri es va celebrar una com¬ 
pleta jornada que començà amb un aperitiu amb col laboradores i col -labora- 
dors del mitjà i seguí amb una trobada informal amb dos membres de diver¬ 
sos mitjans de comunicació popular de Sabadell. 

Concentració contra les Oeslocalitzacions i la 
nrecarietat [16.06.071 

La Federació del Metall del Baix Llobregat de la CGT va convocar una con¬ 
centració a les portes del 34è Saló de l’Automòbil per denunciar la precarie- 
tat, l'empitjorament de les condicions laborals i les deslocalitzacions relacio¬ 
nades amb els sector de l'automòbil. 

Dos anys sense noúer Dormir110.06.071 

El veïnat dels de carrers que toquen a les vies fa dos anys que pateix les 
molèsties de les obres del TAV. Cansats que les diferents administracions 
“llencin pilotes fora” sobre aquest tema, una cinquantena de persones va 
irrompre a la seu del Districte per reclamar una reducció dels sorolls nocturns, 
que els afecten amb més intensitat des de l’arribada de la calor. 

DicicletaOa contra els Centre D'internament 
D'Estranoers 122.06.071 

L’acció va anar fins al CIE de la Zona Franca, on es van desplegar dues pan¬ 
cartes, per denunciar la detenció de 59 persones en aquest centre ara fa un 
any i per demanar el tancament d'aquestes “presons de sense papers". 

Foc i testa ner celebrar el solstici D'estiu 123.06.071 

El Casal Independentista de Sants, amb la col laboració del Terra d’Escude¬ 
lla, va organitzar la ja tradicional revetlla a la plaça Osca. Amb un sopar, un 
espectacle de foc dels Diables de Sants, l’encesa d’una foguera, una actua¬ 
ció musical i una festeta a Can Vies es va donar la benvinguda a l'estiu. 

Alerta!Els Mossos Detenen perla cara [25.06.071 

Amb aquest lema, l’Assemblea de Barri de Sants ha iniciat una campanya per 
l’absolució d’un veí del barri, detingut el 19 de maig, quan mirava una acció 
pacífica davant de la Fira Immobiliària Construmat. S’ha fet un manifest per 
recollir adhesions i en pocs dies de campanya ja s’hi han sumat més de 40 
entitats. 

Veneçuela més enllà De DCTV125.06.071 

Acte organitzat per l’Assemblea Bolivariana de Catalunya a les Cotxeres, amb 
la voluntat de trencar amb la campanya mediàtica de tergiversació que ha 
acompanyat la no renovació de la llicència a aquesta televisió. 

10 any De Foc i De Dock a les Corts 130.06.071 

La ja tradicional activitat organitzada per la Plataforma Infantil i Juvenil de les 
Corts, reuneix activitats de foc i musicals. Enguany va aplegar, entre d’altres, 
els Diables de les Corts, Bocs de Can Rosés, La Repúbli-K de l'Avem, el Circ 
de Foc de Pirart i les Guspires de Sants, així com als grups La Cuerda Floja 
i The Speakers, Che Sudaka, Ràbia Positiva i la Colla Grallera de les Corts. 

Èxit De participació en la IIl Mostra Del llibre 
Anarnuista 125.06.07-1.07.071 

Les transformacions i les mutacions dels nous protagonistes socials, les hi¬ 
poteques polítiques heretades de la Transició i l’estructuralitat de les violèn¬ 
cies de gènere són alguns dels temes abordats a la III Mostra del Llibre Anar¬ 
quista, que en aquesta darrera edició ha comptat amb la participació d’unes 
1.400 persones i que s’ha desenvolupat en diferents espais alliberats del bar¬ 
ri (Can Vies, l’Espai Obert i Entropia Activa) i al passeig del Vapor Vell. 

Ja a la venda 


tel 93 490 29 83 

Necessitem 15 OO subscripcions!!! 

AQUEST SANT JORDI, 

VINE A DONAR UN COP ü'ULL ! 
NOVETATS EN NARRATIVA EN CATALÀ, 
TEORIA CRÍTICA I 
PAÏSOS CATALANS 




Riego, 35 Baixos ' 1 
" ircelona - 08014 




Telf. 93-298 99 47— 
laciutatinvisible@y ahoo.com 



La Tete, 

El Passadís i 
Talls i Tallats* 

Com canviar el món: 


n Hn 


David Bornstein 

Debate, 2006 

David Bornstein, periodista nord-americà, recull en 
aquesta obra les experiències de persones que han 
treballat per millorar les condicions de vida de la seva 
societat. Són emprenedors i emprenedores socials 
que amb la seva iniciativa, empenta i determinació (i 
amb un esforç col·lectiu al darrere) han engegat pro¬ 
jectes socials pioners en diversos indrets del planeta, 
des d’Hongria a Sud-Àfrica, passant pel Brasil i l’índia. 

Com canviar el món és un missatge d’optimisme 
envers el poder de les persones per transformar les 
estructures que ens envolten. Una obra que convida a 
la complicitat, però que no pot evitar despertar també 
algunes reticències i interrogants: Està el concepte 

d ’emprenedor 
social buit d’ide¬ 
ologia política? 
Són aplicables 
els criteris del 
món empresarial 
a l’àmbit social? 
Quines són les 
conseqüències 
de la complicitat 
de les organitza¬ 
cions socials 
amb l’empresa 
privada i l’Admi¬ 
nistració? Més 
enllà de l’interès 
de les històries 
dels diferents 
emprenedors i 
emprenedores, 
el llibre és una 
oportunitat per 
reflexionar sobre 
alguns d’aquests 
aspectes. 


Gemma Parera 



Vol. li 


Pirat’s Sound Sistema 

Propaganda pel fet, 2007 


Zoúiac 


David Fincher 

2007 



Els Pirat’s Sound Sistema ens presenten el seu segon 
treball, Vol. II, carregat de reggae i de tot un ventall de 
ritmes ballables amb ingredients que demostren l’ex¬ 
ploració dels diversos gèneres que formen part de la 
música jamaicana. No serà extrany que, en sentir una 
de les primeres cançons del disc, "Digues què faràs", 
la teva cama comenci a fer un moviment sincopat 
propi del tímid i dissimulat gest que un experimenta 
quan no pot ballar, de manera desfassada, per 
exigències del guió. Evidentment, els concerts en di¬ 
recte són una altra història; d’això en saben molt els 
Pirat’s, que en poc temps s’han convertit en un dels 
grups que més toca a casa nostra. Per cert, aquest 
estiu els tindrem a la Festa Major convidats pels 
Castellers de Sants. No ens podem perdre l’experièn¬ 
cia de gaudir de tan bons ambaixadors. Festa asse¬ 
gurada! Des de Sants amb volum i més tropicals que 
mai, els nostres pirates preferits. 


David Vàzquez 


Després de Seven i L’habitació del pànic, David Fin¬ 
cher ens relata de forma gairebé documental la cròni¬ 
ca basada en fet reals d’uns crims que van mantenir 
terroritzats els habitants de San Francisco durant 
molts anys. El film s’inicia amb els primers assassi¬ 
nats que es van cometre, sense mòbil aparent, i a par¬ 
tir d’aquests, el contacte que s’estableix entre l’assa- 
sí i els mitjans de comunicació. A partir d’aquí, un pe¬ 
riodista, un dibuixant de tires còmiques i un policia 
tractaran de descobrir-lo gràcies a uns criptogrames i 
a petites pistes que l’assassí els va deixant en el que 
sembla ser un joc creat per ell. David Fincher ha de¬ 
fugit de fer un cine comercial a l’estil de Hollywood i 
s’apropa més a l’estil d’una producció independent. 
Molt interessant en la major part del seu desenvolu¬ 
pament, però amb un metratge excessiu, compta amb 
unes ajustades interpretacions de Jake Gyllenhaal, 
Mark Ruffalo i, en major mesura, Robert Downey Jr. 


Lancelot 

la cançó 

Nit de Sant Joan 


La nit de Sant Joan és nit d’alegria. 

Estrellat de flors, l’estiu ens arriba 
de mans d’un follet que li fa de guia. 
Primavera mor, l’hivern es retira. 

Si arribés l’amor, mai més moriria. 

Les flames del foc, la nit tornen dia. 

Si arribés l’amor, que dolç que seria. 

La nit de Sant Joan és una frontissa. 

La porta de l’any, tan grinyoladissa, 
comença a tancar-se. Doneu-me xampany! 
Que és la nit més curta i el dia més gran. 
Doneu-me xampany, doneu-me xampany! 
Doneu-me xampany, doneu-me xampany! 

Imitarem el sol amb grans fogates. 
Llevem-nos el calçat damunt les brases. 

Al cel van de verbena ocells i astres. 

I augmenten les virtuts d’herbes i aigües. 
Com la terra que gira al voltant del sol. 
Farem lentes rodones encerclant el foc. 


La nit de Sant Joan és nit d’alegria. 
Estrellat de flors, l’estiu ens arriba 
de mans d'un follet que li fa de guia. 
Qui és aquest follet? Qui el coneixeria? 
Al bell mig del foc té la seva fira. 


Follet de la nit, rei de l’enganyifa. 

Cada any per Sant Joan ens fa una visita. 
“Adormo els infants i faig que somniïn. 
Enamoro els grans i faig que s’odiïn.” 
Destapa secrets, escampa misteris. 

Fa anar del revés els somnis eteris. 
“Provoco adulteris, records, enyorances, 
petons i venjances, ensenyo encanteris 
a les jovenetes i porto perfums 
dels altres planetes.” 

Si mireu les flames del foc de Sant Joan 
li veureu les banyes, el barret i els guants. 


Quan vol és tan alt com la catedral. 

Quan vol és petit com l’ungla d’un dit. 

No és home ni dona, ni àngel ni infant. 
Per passar l’estona pot ser un comediant. 
És jove i no ho és, geniüt i immoral. 

Astut. I què més? 

“Sóc immortal.” 


Si mireu les flames... 


Jaume Sisa 


un tomb pel diccionari 


Coco 


Inicialment, abans de les grans 
expedicions marítimes d’espanyols i 
portuguesos, el coco era simplement, en 
alguns territoris de la Península, un 
personatge imaginari destinat a fer por 
als nens. L'equivalent català era el 
papus. El navegant Vasco de Gama, 
durant l'expedició que va voltar Àfrica i 
va arribar a l'índia, va conèixer el fruit 
de l'arbre que després es diria cocoter. 

El va anomenar coco en adonar-se que 
tenia un aspecte fosc, pelut, amb dos 
ulls i una boca, tal com s'imaginaven 
que deuria ser el cap del coco, terror de 
la infància. 


DECLC, vol. II, 794; SU, VII, 3169 


racó històric 


Mercat Nou-Magòria 


Per buscar els orígens del futbol al barri podríem anar 
enrere en el temps fins a arribar als finals del segle XIX. 
Anys abans que Joan Gamper fundés el Barça, ja hi ha 
constància que el futbol tenia practicants amateurs que es 
trobaven al peu de la muntanya de Montjuïc. 

Però per començar a parlar de clubs cal avançar uns 
quants anys, ja que el futbol encara era un esport nou i no 
tenia la popularitat que anys més tard adquiriria. L’any 1916 
va arrelar al barri l’Internacional FC i, amb el temps, aquest 
va anar creixent i fusionant-se amb d’altres entitats 
esportives, com foren el Centre de Sports de Sants, el Club 
Ciclista del Nou Velòdrom de Sants i el Velo Sport, que van 
formar l’any 1922 la Unió Esportiva de Sants. 

Els anys 30 foren una bona època per a l’esport popular 
santsenc. L’aparició d’ateneus i entitats obreres, lligada a 
l’incipient temps de lleure, va popularitzar l’esport entre 
aquells estaments que no s’ho havien pogut permetre. Així 
es varen desenvolupar moltes de les actuals disciplines i 
aparegueren molts dels clubs actuals. Però els anys 40 van 
suposar un pas endarrere. Els ateneus van desaparèixer i 
molts clubs es van veure obligats a canviar directives, 
noms, escuts... 

Això fa especialment lloable el fet que, el 1947, un bon 
grup de persones lligades al mercat de Sants i veïns del 
carrer Sant Jordi fundessin la Societat Esportiva Mercat 
Nou. En un primer moment, però, la manca d’equipaments 
esportius a Sants va fer que el club comencés a jugar a 
Collblanc, al camp del Torresenc. 

Però per conèixer el club tal i com és ara hauríem 
d’avançar fins als darrers anys de la dècada dels 70. En 
aquell moment es van crear les categories inferiors de 
l’equip, fet que convertí el Mercat Nou en una autèntica 


escola de futbol. Anys més tard també fou pioner al barri en 
la creació d’un equip de futbol femení, cosa que es va 
produir l’any 1992. L’esport femení, que tantes passes havia 
fet als anys 30 i que tan represaliat havia estat amb el 
feixisme, tornava a créixer de nou. 

L’any 1984 es va produir un fet que també va marcar la 
història del Mercat Nou. El club es va traslladar del camp de 
futbol Júlia Capmany, on feia anys que jugava, al camp 
actual, el camp de la Magòria. Amb el temps, el retorn al 
barri va significar un nou creixement del club, que es va 
fusionar amb el Club Esportiu Estrella Marina. 

Així, aquest any el club ha arribat al seu seixantè 
aniversari i ho celebrarà juntament amb l’ascens de l’equip 
a primera divisió territorial. 

Agus Giralt 



Memòries 

gràfigues 

Escoles 

populars 


Aquest dibuix de Ricard 
Opisso, En Ravachol petit, de 
1904, ens mostra un fidel 
aspecte de la Barcelona de 
principi de segle, la de les 
escoles nocturnes per a adults. 
L’esperit rebel i reivindicatiu 
exigia aprendre a llegir i a 
escriure malgrat les dures 
jornades laborals. L’educació 
de grans i petits fora dels 
valors oficials, religiosos o 
empresarials, sobretot en 
cercles anarquistes, 
va marcar, i força, les lluites i 
els somnis d’unes generacions 
lluitadores i oprimides. 




VINS, CAVES I ÀPATS 

C. DEL SANT CRIST 23 - BARCELONA 
TELF.93 533 25 32 

Som una nació i tenim el 
dret de decidir 

La Plataforma pel Dret de Decidir la vam constituir perquè l’Estat que “som una nació i tenim el dret de decidir” ens vam manifestar 
espanyol impedia que el nostre poble decidís lliurement sobre allò massivament el 18 de febrer de l’any 2006 i, des d’aleshores, ens hem 
que consideràvem que tenia ple dret per determinar i per fer. Afirmant continuat mobilitzant i organitzant arreu del país. 



Manifestació celebrada el 18 de febrer del 2006 pel dret de decidir. 


TENIMELDRETDEDECIDIR.ORG 


EL RACÓ DEL CASAL 


Migracions a les 
Jornades contra la 
Precarietat 

Del debat intern que en les 
passades Jornades contra 
la Precarietat vam centrar 
en el fet migratori, vam con¬ 
cloure que les migracions 
són per norma general un 
fet històric mundial, fruit de 
situacions de guerra o desi¬ 
gualtat, tal com molts cata¬ 
lans van haver de fer cap a 
França i Mèxic durant la 
guerra o els anadalusos 
cap a Catalunya en la post¬ 
guerra. 

El poder discrimina, i di¬ 
videix els interessos de 
classe amb arguments ra¬ 
cistes i xenòfobs, per tal 
d’evitar la unitat de lluita en¬ 
tre els treballadors pels 
seus propis interessos. La 
il·legalitat o, com els agrada 
dir, la no regularització, 
comporta un mercat negre 
de mà d’obra que, per tal de 
subsistir, treballa per sota 
del preu de la mà d’obra 
autòctona. La solució, 
doncs, no passa per lluitar 
contra 17/7ega/, sinó per la 
seva legalitat, perquè els 
patrons no els usin per de¬ 
valuar-ne les seves (i les 
nostres) condicions de vida. 
Tanmateix, les institucions 
tenen un paper possibilista 
que no exerceixen, i que 
podria ajudar a la integració 
social, ala millora de les se¬ 
ves condicions socials i a 
trencar tabús segons els 
quals “el meu germà té un 
veí que li han dit que un bo¬ 
tiguer es queixa que el nou 
comerç de barri d’un pakis¬ 
tanès no paga impostos i a 
més té ajudes de la Gene¬ 
ralitat”. 

No integrar, no voler in¬ 
tegrar, als nouvinguts, és un 
acte racista i que si no el 
fem nosaltres el faran per 
l’altra via, per l’espanyola, 
amb la seva llengua, amb la 
seva cultura, amb els valors 
del colonitzador i no pas de 
l’oprimit. Lluitar per la digni¬ 
tat dels migrants és lluitar 
també per la nostra super¬ 
vivència com a poble i com 
a nació. 

CASAL INDEPENDENTISTA 
DE SANTS 


GERARD FERNÀNDEZ 

PORTAVEU DE LA PLATAFORMA PEL 
DRET DE DECIDIR 

El nostre posicionament radical¬ 
ment democràtic en defensa d’a¬ 
quest dret fonamental ens ha anat 
configurant com un moviment poli- 
ticosocial en el sentit més ampli de 
la paraula, dins el qual hi caben to¬ 
tes aquelles persones i entitats que 
creuen que cap Estat no té legitimi¬ 
tat per impedir a la nació catalana el 
seu dret de decidir lliurement. 

La Plataforma pel Dret de De- 
cididir (PDD) és la suma de les en¬ 
titats i persones que treballen en 
aquest camp. Actualment més de 
700 entitats i 2.000 persones estan 
adherides a aquest projecte, que vol 
ser el més plural i transversal pos¬ 
sible. 

El nostre funcionament és as- 
sembleari. Estem organitzats a par¬ 
tir d’una assemblea oberta, que es 
reuneix cada tres setmanes, i d’on 
surten les comissions de treball, 
que es coordinen amb una perma¬ 
nent setmanal. 

Esgotament de les autonomies 

A escala política, considerem que 
el cicle de l’autonomisme s’ha es¬ 
gotat, i que, en conseqüència, s’o- 
bre un nou cicle, el del sobiranis- 
me, que ens ha de portar a exercir 
amb plenitud el nostre dret de deci¬ 
dir com a poble, com a únic mitjà 
democràtic i eficient per resoldre 
les qüestions pendents. Sigui quina 
sigui la sentència del Tribunal 
Constitucional espanyol, sempre 
serà contrària al dret de decidir de 
la nació catalana, i per aquesta raó 
la plataforma cridarà a no reconèi¬ 
xer aquest tribunal ni les seves de¬ 
cisions, treballarà per mostrar la 
inutilitat de la via estatutària com 
una via morta per al nostre poble, i 
centrarà la seva posició en la de¬ 
fensa del dret de decidir i en la ne¬ 
cessitat de començar a desplegar la 
via de la sobirania. 

La Plataforma pel Dret de De¬ 
cidir assumeix, doncs, la responsa¬ 
bilitat d’aquesta nova situació, co¬ 
sa que vol dir la fi dels pactes polí¬ 
tics amb l’Estat espanyol, un Estat 


que no reconeix (ni té voluntat de 
reconèixer) la nostra existència, 
uns pactes que han estat construïts 
damunt de greus dèficits democrà¬ 
tics, com la imposició d’una mo¬ 
narquia borbònica, instrument 
anacrònic i obsolet que fou conce¬ 
but per entrebancar els drets polí¬ 
tics col·lectius dels pobles sotme¬ 
sos a l’Estat espanyol. 

Aconseguir una majoria social 

La plataforma treballarà, doncs, 
com a primer objectiu, per aconse¬ 
guir una majoria social favorable al 
dret de decidir; i per aconseguir la 
nostra finalitat fomentarem el dià¬ 
leg i la col·laboració amb tota me¬ 
na d’entitats amb les quals puguem 
fer camí conjuntament en la perse¬ 
cució d’aquests nostres objectius. 

També, en l’últim manifest 
aprovat per la PDD, vàrem decidir 
l’extensió dels principis d’aquesta 


arreu dels Països Catalans, així 
com la presència en les institucions 
internacionals i la necessitat d’in¬ 
ternacionalitzar el debat sobre el 
dret de decidir. 

En aquests moments estem fent 
la campanya “Decideixo decidir”. 
Consisteix a recollir el màxim 
nombre de signatures, sota la fór¬ 
mula legal d’una petició popular, 
per demanar als parlaments dels 
Països Catalans que tramitin una 
iniciativa de llei per la qual es re¬ 
clami al Parlament espanyol que 
els traspassi la competència per 
convocar referèndums. 

La competència en la convo¬ 
catòria de referèndums és actual¬ 
ment una competència exclusiva 
de l’Estat espanyol (segons s’ex¬ 
pressa en l’article 149 de la Consti¬ 
tució espanyola). El nou Estatut 
preveu que la Generalitat hi posi 
les formes, però li manca la capaci¬ 


tat política per decidir sobre què es 
pot convocar un referèndum (tal 
com consta en l’article 122 de l’Es¬ 
tatut). 

Reclamacions legals de la PDD 

La via legal perquè aquesta com¬ 
petència passi a mans de la Gene¬ 
ralitat és a través de l’aprovació al 
Congrés de Diputats d’una Llei 
orgànica per la qual s’estableixi la 
transferència (tal com preveu l’arti¬ 
cle 150 de la Constitució espanyo- 
la). 

Volem (aquest és l’objectiu que 
posa de manifest l’esperit radical¬ 
ment democràtic que mou la plata¬ 
forma) una cosa que difícilment 
se’ns pot negar en democràcia: que 
els nostres parlaments puguin con¬ 
vocar, per al seu àmbit territorial, 
els referèndums de tota mena que 
cregui oportuns, que li reclami el 
poble català. 


\ 

EL TEU DENTISTA DEL BARRI 



Dr Marçal Solanas i 
Esquerra 

ODONTÒLEG Col. num. 2325 


Carrer d’OIzinelles, 96, lr. Tel. 93.332 04 19 
08014 BARCELONA 

e-mail: msolanasdentist@infomed.es 

EL LOKAL 

associació cultural El Ravai 

llfem 

ccnlrdinlüTmaciü revistes 

músiei horari: 

samarra es matins, de d imarts a 

P·tf·ço*-- divendres de 10.30 al4h 

tardes, de dilluns a 
dissabte de 17 a 21 h 


c/de la Cera Ibis 08001 Barcelona 
Tel: 93 329 06 43 Fax: 93 329 08 58 



ellokal@pangea.org 































LABORDETA, MONAMOUR 


Empresonats dos líders 
sindicals de Naval Gijón 


[ El passat 16 de juny els sindicalistes i membres del Comitè d’Empresa 
de Naval Gijón, Càndido i Morala, van ser empresonats pel trencament 


d’una càmera de trànsit durant les massives mobilitzacions en 
defensa de les drassanes asturianes. 



Acte en solidaritat dels empresonats de la Naval Gijón fet a les Cotxeres de Sants ESTER RAMS 


ÀLEX TISMINETZKY 

Càndido Martínez Camero i Juan 
Manuel Martínez Morala són dos 
veterans i històrics líders sindicals 
asturians. Tots dos, actualment jubi¬ 
lats, eren membres del Comitè 
d’Empresa de la Naval Gijón (pel 
Corrent Sindical d’Esquerres) du¬ 
rant les mobilitzacions dels treba¬ 
lladors de les drassanes pel futur del 
sector naval a Astúries. Aquest està 
afectat per contínues reconversions, 
i actualment es troba en perill més 
que real de desaparèixer a causa 
dels interessos immobiliaris, les po¬ 
lítiques comunitàries i la desídia 
institucional. 

El març de 2005 la lluita dels 
treballadors de la Naval Gijón va 
sortir amb força al carrer. Després 
d’anys d’incompliments reiterats 
per part de l’empresa i les institu¬ 
cions, la pràctica totalitat de la plan¬ 
tilla va protagonitzar massives ma¬ 
nifestacions i tancades, encapçala¬ 
des pels sindicalistes Càndido i 
Morala. 

Però entre els projectes del Go¬ 
vern espanyol i de l’autonòmic as¬ 
turià no estava el de dialogar amb 
els vaguistes. Centenars d’agents 
antiavalots de la policia van ser en¬ 
viats per intentar aturar amb extre¬ 
ma duresa els talls de trànsit i les 
tancades dels treballadors. Els durs 
enfrontaments entre vaguistes i po¬ 
licies pels carrers de Gijón van du¬ 
rar dies, i s’allargaven moltes vega¬ 
des a 10 o 12 hores seguides. Pilo¬ 
tes de goma contra tiradors, crits de 
rebel·lia contra pots de fums, i ba¬ 
rricades contra la imposició de la 
desindustrialització, l’atur i la mar¬ 
ginació. 

La revolta dels treballadors de 
les drassanes va tenir un alt cost en¬ 
tre els vaguistes, i desenes de per¬ 
sones van ser ferides de resultes de 
l’acció policial. Però la solidaritat 
es va estendre per la ciutat i arreu 
d’Astúries, amb onades de mani¬ 
festacions i accions de protesta. 

Caps de turc 

Com a conseqüència de les mobilit¬ 


zacions, els dos sindicalistes que 
van fer de portaveus dels vaguistes 
han hagut de patir diferents procedi¬ 
ments judicials. En un primer mo¬ 
ment, la Brigada d’Informació de la 
policia espanyola els va acusar 
d’haver cremat un cotxe abandonat 
en el marc d’una tensa manifestació 
pels carrers de Gijón. El jutge, però, 
va considerar que totes les proves 
presentades pels agents eren inven¬ 
tades, i va determinar que havien 
pressionat el propietari del cotxe 
abandonat, veí de Castelló, per de¬ 
nunciar els dos sindicalistes com a 
autors materials de la crema. 

Però la sentència condemnatò¬ 
ria, que tant anhelaven a la Brigada 
d’Informació, va arribar amb el ju¬ 
dici pel trencament d’una càmera 
de trànsit, col·locada per la policia 
durant les mobilitzacions, i que cu¬ 
riosament gravava, durant tot el dia, 
únicament l’entrada i la sortida dels 
treballadors de les instal·lacions de 
la Naval Gijón. 

L’acusació particular de l’Ajun¬ 
tament, governat per PSOE i IU, va 
quantificar els danys en 5.624 eu- 


ros, i el jutge amb més conegudes 
inclinacions conservadores d’Astú¬ 
ries ha condemnat els dos sindica¬ 
listes a tres anys de presó i ha de¬ 
terminat el seu ingrés a la presó de 
Villabona. En la sentència, el ma¬ 
gistrat dóna credibilitat a les decla¬ 
racions dels policies i d’un suposat 
infiltrat, úniques proves presenta¬ 
des per l’acusació. 

Campanya catalana unitària 

El passat 28 de juny, a les Cotxe¬ 
res de Sants es va posar en marxa 


la campanya unitària per la lliber¬ 
tat dels dos sindicalistes. A l’acte, 
convocat per la Xarxa contra els 
Tancaments, van assistir-hi unes 
200 persones, i es va anunciar una 
manifestació el dijous 12 de juliol 
a les 19 hores a la plaça Universi¬ 
tat de Barcelona. 

A l’acte també van exposar les 
seves problemàtiques els treballa¬ 
dors de Delphi, de Sant Cugat, 
amenaçats de tancaments, els aco¬ 
miadats de SEAT i els expedien- 
tats d’Iberia. 


CORRENT SINDICAL D’ESQUERRES 

El Corrent Sindical d’Esquerres (CSI, en les seves sigles en asturià) és 
un combatiu sindicat fundat el 1982 a Astúries, amb una important re¬ 
presentació als sectors naval i metal lúrgic, i que amb els anys ha anat 
ampliant la seva implantació a comitès d’empresa de mitjans de comu¬ 
nicació, centres d’ensenyament i entre el funcionariat. 

Hereu de les grans lluites obreres asturianes dels 70, i molt crític 
amb les centrals sindicals CCOO i UGT, el Corrent Sindical d’Esquerres 
va encapçalar les importants mobilitzacions dels treballadors de la Na¬ 
val Gijón contra el gradual tancament al qual l’està condemnant la di¬ 
recció de l’empresa, les polítiques de les institucions i els interessos im¬ 
mobiliaris. 


la lorre Malaia 


Encara que fora del terreny es¬ 
tricte de la Bordeta, la nostra 
petita pàtria, i mentre esperem 
notícies sobre Can Batlló (l'arri¬ 
bada de l’alta velocitat i Can 
Batlló ja semblen llegendes ur¬ 
banes) volem parlar avui d'una 
altra animalada urbanística a 
Sants: la construcció del que 
els veïns ja anomenen la Torre 
Malaia, al passeig Sant Antoni. 

Però anem a pams. Quan 
es va construir el calaix que ta¬ 
pava les vies al passeig Sant 
Antoni (pel que podeu veure és 
la solució habitual al nostre 
barri) van aparèixer un terraplè 
a la banda de muntanya i una 
paret al costat mar, i es van en¬ 
derrocar cases, es van tallar 
carrers i es van crear una sèrie 
d’atzucacs que han fet trista¬ 
ment famosa pel seu aïllament 
la zona del Triangle. A l’atzucac 
del carrer Riego es va haver de 
construir una rampa i unes es¬ 
cales per donar una connexió 
mínima. Això es va fer sobre 
una finca propietat de l’Ajunta¬ 
ment i que tenia la qualificació 
d'urbanitzable. 

En lloc de modificar el Pla 
General Metropolità (PGM) i 
convertir-la en vial, l'any 2002 
l’Ajuntament es va vendre la 
finca amb la rampa i les esca¬ 
les a una immobiliària que, ca¬ 
sualitat, també va acabar com¬ 
prant les finques contigües on 
antigament hi havia el club de 
petanca. El 2003 es modificà el 
PGM per deixar aixecar cinc 
pisos més a la dita immobiliària 
a canvi de la cessió gratuïta a 
l’Ajuntament de la finca de les 
escales i la rampa (la que un 
any abans li havia venut). I ara, 
el 2007, les grues comencen a 
fer el nyap. 

Nosaltres no som espe¬ 
cialment legalistes. I si tot això 
hagués estat per guanyar una 
zona verda o un equipament 
potser no diríem res, però el 
cas és que aquesta operació 
acabarà perjudicant els veïns 
més propers i beneficiant una 
immobiliària. A més, aquests 
tripijocs amb l’urbanisme ens 
fan ser molt mal pensats i ens 
porten a veure els nostres polí¬ 
tics com una versió catalana 
dels polítics de Marbella. D’a¬ 
quí el nom Torre Malaia. 

COMISSIÓ DE VEÏNS DE LA 
BORDETA 





Mercat dc Sants, parades 301 a 306 i 340-34 L 
Teif: 93-339-55-57 
SANTS 

El teatre de reprimit i la transformació social 


[ “El teatre de roprimit ens acosta a la revolució total, ja que provoca una revolució al nostre interior, i ens prepara per 
a la revolució col lectiva”, Sanjoy Ganguly, membre fundador del moviment Jana Sanskriti (l’art del poble), índia 


JOANA - SANTS 

El cap de setmana del 16 i el 17 
de juny, a Can Vies, el grup de te¬ 
atre Teatraviesas va organitzar un 
curs intensiu de teatre de l’opri¬ 
mit centrat en el teatre-fòrum. 

Hi van assistir unes 15 perso¬ 
nes, però en alguns moments, 
com dissabte a la tarda, vàrem 
arribar a ser 35. 

El curs, basat en tècniques de 
teatre de l’oprimit d’Agusto Bo- 
al, i desenvolupades àmpliament 
pel moviment de Jana Sanskriti, 
és concebut com un procés artís¬ 
tic, però també personal i col·lec¬ 
tiu, que porta a un grup de perso¬ 
nes a conèixer-se, a treballar la 


confiança i la comunicació a tra¬ 
vés de jocs i, a partir d’exercicis 
de teatre-imatge, a explorar en les 
opressions viscudes. 

Durant el cap de setmana es 
tractaren temes com l’opressió en 
el si de la família, l’opressió de 
l’Estat i la violència de gènere 
dins la parella, que donaren lloc a 
la construcció col·lectiva de tres 
peces de teatre-fòrum, combinant 
altres tècniques com VArco Iris 
del deseo per aprofundir en el 
caràcter dels personatges. 

En el teatre-fòrum, els espec¬ 
tadors passen a convertir-se en 
espect-actors, i les obres són més 
aviat breus, ja que serveixen sols 
per plantejar una sèrie de pregun¬ 


tes (Això passa? Per què? Podria 
algun personatge canviar les co¬ 
ses?). Vista l’obra s’obre un debat 
moderat per un joker , i les opi¬ 
nions i propostes dels espect-ac¬ 
tors seran posades en escena per 
elles mateixes, substituint algun 
dels personatges tantes vegades 
com calgui. 

Amb el teatre de l’oprimit, 
diu Sanjoy, no representem un 
text escrit; estem escrivint allò 
que ens representa. Sorprenent¬ 
ment, fins i tot els més tímids sor¬ 
tiran a escena, ja que quan parlem 
d’una opressió que ens toca d’a 
prop, qui millor que nosaltres 
mateixes per representar-la i bus¬ 
car-hi solucions? 



Participants al taller de teatre a la Capella de Can Vies. JOANA 


Premi a la web de L’Escola loso, 25 anys de 
l’Esplai Xiroia referent europeu del còmic 



fants i joves que tinguin una pla¬ 
na web a la xarxa, on es faci di¬ 
fusió de la seva activitat i que 
ofereixin serveis a nens, pares i 
famílies. 

La web de l’Esplai Xiroia, 
que es troba allotjada a Barri- 
Sants.org, ofereix una sèrie de 
serveis que s’han valorat com a 
molt nous, com ara XiroiaTV, on 
es poden trobar vídeos de les di¬ 
verses activitats realitzades per 
l’esplai al llarg del curs, i Xiroia 
Records, on es pot aconseguir la 
cançó de l’esplai. Ha estat molt 
valorat el fet que la web i els seus 
continguts hagin estat fets pels 
membres de l’esplai, tant pares, 
com nens i monitors. 


Visiteu la web a: 
www.xiroia.cat 


AGUS - SANTS 


L’Esplai Xiroia va rebre el passat 
19 de juliol a la seu d’Òmnium 
Cultural el premi Esteve Molins 
a la millor web de l’àmbit de l’e¬ 
ducació en el lleure. El premi, 
convocat per la Fundació Pere 
Tarrés, reconeix la tasca d’enti¬ 
tats de lleure educatiu amb in¬ 



Classe d’il lustració a la Joso m.p. 


MIREIA - SANTS 

L’Escola Joso, situada al carrer 
Violant d’Hongria, 69 del nostre 
barri, ha celebrat el seu 25è ani¬ 
versari sabent-se un referent 
consolidat del món del còmic i 
de les arts visuals. 

El projecte nasqué modesta¬ 
ment l’any 1982, quan el dibui¬ 
xant Joso començà a fer classes 
de còmic als nens i nenes dels 
seus amics. D’aquí sorgí el pro¬ 
jecte que anà creixent i consoli¬ 
dant-se fins avui dia. A la seu de 
Sants de la seva escola, una qua¬ 
rantena de professors ofereixen 
formació a més de 600 alumnes. 

El que ha fet de l’Escola Jo¬ 
so un referent formatiu europeu 
ha estat mantenir el còmic com a 
centre de la formació en les arts 
visuals i gràfiques, però obert a 
les altres disciplines en què pot 


tenir influència, com la il·lustra¬ 
ció, el disseny i l’animació. 

Segons Josep M. Polls, coor¬ 
dinador d’estudis, el seu objec¬ 
tiu és formar dibuixants sòlids, 
amb una acurada formació en 
dibuix, color, narrativa gràfica i 
guió que després puguin aplicar 
a un ampli camp de professions 
de les arts visuals. 

Per l’Escola Joso hi han pas¬ 
sat reconeguts dibuixants de cò¬ 
mic com Ramon Bachs, dibui¬ 
xant de Shrek, Batman i Civil 
War, i Oriol Garcia, especialis¬ 
ta en còmic històric i autor de 
diversos còmics sobre la història 
de Catalunya. 

L’escola ha rebut enguany 
un premi especial del Saló del 
Còmic als 25 anys de contribu¬ 
ció a l’ensenyança de la histo¬ 
rieta. 


el mostrador 


El mercat de Sants 


Temps enrere, cada racó de món tenia el seu 
mercat. N'hi havia molts, eren tan diversos com 
les cultures i els contextos. A l’Àsia hi havia 
mercats flotants; a l’Àfrica, mercats al mig del 
desert; arreu, mercats on s’hi venia de tot i 
mercats on no hi havia res per vendre. 

Actualment, però, de Mercat només n'hi ha 
un, en singular i en majúscula. El mercat global, el 
que relaciona entre si tots els habitants del món a 
través del consum. Avui he menjat per esmorzar 
un mango. Un mango collit al Brasil, fruit d’un 
arbre de Birmània, ruixat amb un plaguicida nord- 
americà, fertilitzat amb adobs suïssos, cultivat 
amb maquinària coreana, transportat a Barcelona 
per un vaixell de bandera grega, propulsat amb 
petroli veneçolà i tripulat per egipcis. 

Un mango comprat a la paradeta del Mercat 
de Sants, però produït per poder ser venut a 
qualsevol lloc del planeta. Un mango comprat al 
Mercat: a Sants, a Oslo o a Tòkio. I després 


d’esmorzar, m'he vestit amb uns pantalons i una 
samarreta més 
globals que el 
mango. 

La principal 
llei del Mercat és 
la de l’oferta i la 
demanda, que 
fixa el preu al 
Mercat (per 
exemple a la 
borsa) sense 
tenir en compte 
els costos de 
producció: quan 
els costos són 
molt menors que 
el preu de 
mercat, el venedor té més marge de guany. 
Produir més barat no significa vendre més barat, 


sinó vendre a preu de mercat i guanyar més 
diners. Això 
explica perquè hi 
ha venedors que 
es fan molt rics 
(per exemple, les 
immobiliàries) i 
venedors que es 
fan molt pobres 
(per exemple, els 
camperols que 
venen el cotó que 
cultiven). 

La llei de 
l’oferta i la 
demanda tampoc 
no té en compte 
els costos socials, 
ambientals, energètics i culturals. El més 
competitiu, perquè rebaixa costos, és explotar 


persones empobrides, contaminar ecosistemes, 
esgotar recursos naturals i uniformitzar cultures 
per augmentar mercats (i poder vendre el mateix 
a Barcelona que a Tokio). 

Per tots aquests motius, a Sants estem 
intentant crear un mercat. Un mercat fruit d’un 
acord entre cosumidors organitzats (en 
cooperatives) i productors ecològics locals. Les 
persones s’ajunten en cooperatives per generar 
una demanda estable, i a través de la relació 
directa (senses intermediaris) amb els productors 
locals i ecològics (oferta), es pacten els preus 
perquè siguin justos per a les dues parts. El 
productor ven sense afany de lucre, en funció dels 
costos de producció i el salari que s’assigna, 
perquè els consumidors li asseguren la compra 
atès que el preu és adequat. Per al venedor, per 
al comprador i per a l’entorn. Sense passar pel 
Mercat; construint una m minúscula. Per alguna 
cosa es comença. 

Què està passant als Països Catalans? 


ÍC En aquest apartat volem apropar-nos a la realitat del nostre passat immediat, de les problemàtiques actuals, tant socials 
país, des de Salses a Guardarmar i des de Fraga a Maó. Des com ecològiques i econòmiques, i dels moviments populars 
de La Burxa volem contribuir a la coneixença del nostre que ens fan avançar. 

El Projecte Nlopi, defensant la societat 

I el territori Balears 

[ Projecte Mopi és un nom col lectiu sota el qual un grup de persones ens hem organitzat per dur endavant un seguit d’accions de protesta 
davant els abusos de poder que pateixen el territori i la societat de les Balears. A més, pretenem crear debat entorn d’una manera alternativa 
de fer política que retorni pes a les accions directes dels ciutadans i que no redueixi el dret a participar al sufragi cada quatre anys. 



Acció del Mopi en un camp de golf amb el lema “No és cap joc”. PROJECTE MOPI 


PROJECTE MOPI - BALEARS 

El nom del projecte prové d’una 
criatura que viu a les Illes des de 
temps immemorials, amagat entre 
la vegetació, als arbres i a qualse¬ 
vol racó. Ningú sap bé quina for¬ 
ma té, però les seves aparicions 
són a les rondalles dels nostres 
pobles des de temps enllà. Hi ha 
qui diu que els mopis no existei¬ 
xen, que només són part d’histò¬ 
ries per contar vora el foc; hi ha, 
en canvi, qui assegura haver-los 
vist moure’s a la foscor i haver 
copsat la seva rialla llunyana. 

En front de la realitat desespe¬ 
rant que vivim, els mopis deixen 
els seus amagatalls. La corrupció, 
l’especulació, la destrucció, la 
mentida, l’oblit, i el que és més 
greu, la banalització de les vides 
els han fet despertar. 

Ells, que han vist platges co¬ 
bertes d’algues i camps sembrats 
d’ametllers, es troben ports espor¬ 
tius coberts de formigó i el camp 
sembrat de xalets. Recorden com 
la gent conversava al carrer asse¬ 


Immopiliària del projecte “Mort per hipoteca”. 


guda a la fresca o caminava amb 
la senalla fins a la botiga del barri 
i ara veuen que els carrers ja no 
són de la gent, ja que el plàstic i el 
centre comercial ens organitzen la 
vida. 

Per això, els mopis d’avui són 
ecologistes i anticapitalistes. 

les accions 

Proposen l’acció espontània i ria¬ 
llera, que s’escapa, que s’enreda. 
Una acció positiva i decidida, que 
lluny de ser esbojarrada, cerca 
que les coses ocupin el lloc que 
els correspon. Una acció que cri¬ 
tica i cerca la reflexió. 

I l’acció té dues vessants, que 
es complementen. 

Per una banda, realitzam ac¬ 
cions simplement reivindicatives 
i de protesta, algunes de les quals 
poden comportar un cert risc. En 
tot cas són sempre accions pacífi¬ 
ques, com ara l’aparició enmig 
d’esdeveniments públics amb 
pancartes o octavetes de denún¬ 
cia; la penjada d’algun cartell en 
llocs estratègics, i el treball amb 
la tècnica de plantilles. 
En aquests tipus d’ac¬ 
cions la dinàmica que 
segueix Projecte Mopi 
inclou la redacció d’un 
comunicat de premsa 
que es remet als mit¬ 
jans de comunicació, 
acompanyat de foto¬ 
grafies de l’acció. Pa¬ 
ral·lelament es penja la 
informació a la web. 

La repercussió me- 
diàtica no sempre és 
la mateixa, depèn de 
les circumstàncies del 
moment. Probable¬ 
ment el nom de Pro¬ 
jecte Mopi es coneix 
més entre els illencs 
arran de la campanya 
MOPI “Calla o paga”. Per 


una de les accions ens han posat 
una multa de 3.000 euros. El 
col·lectiu ha dissenyat una cam¬ 
panya per recaptar fons i per de¬ 
nunciar la manca de llibertat 
d’expressió, especialment fora 
dels canals habituals, controlats 
pel poder. Dins aquest marc s’ha 
programat, per a finals de juliol, 
un taller sobre alternatives d’ac¬ 
ció. És una activitat per repensar 
formes de participació i actuació 
en l’entorn immediat. 

Per una altra banda, hem enge¬ 
gat alguns projectes que combi¬ 
nen la reivindicació i la protesta 
amb els mètodes de la performan- 
ce i l’acció artística de tipus con¬ 
ceptual, com per exemple la crea¬ 
ció d’una Immopiliària , prou cu¬ 
riosa, i el projecte “Mort per 
hipoteca”, que inclou esquel·les 
adhesives, siluetes de cadàvers 
pintades amb esprai i molt més. 
Aquesta vessant més festiva i ex¬ 
pressionista, pròpia del caràcter 
dels mopis, ens sembla fonamen¬ 
tal per explorar noves formes de 
comunicació i d’expressió perso¬ 
nals. D’aquests projectes també es 
penja informació a la nostra web. 


Funcionament intern 

I ens deim mopis també perquè 
aquest és un nom senzill que ens 
permet oblidar individualismes i 
les jerarquies. Internament, fun- 
cionam de forma assembleària. 
Externament, no cercam protago- 
nisme pel que feim, preferim fer 
veure el que nosaltres veiem amb 
l’esperança de poder-ho compar¬ 
tir. Amb les ganes que puguin sor¬ 
gir noves reflexions, noves solu¬ 
cions. 

Per això aprofitam qualsevol 
ocasió per participar en experièn¬ 
cies amb grups afins. En questa 
línia s’emmarca la participació de 
Projecte Mopi a la setmana d’ac¬ 
cions “Està tot Fatal”, a Catalu¬ 
nya, amb l’acció “Mallorca, para¬ 
dís especulatiu” i al projecte “Ci- 
mentiments o no m’asfaltis el 
respecte”, amb l’acció Immopi¬ 
liària. 

Sigui com sigui, perseguim 
una utopia no per trobar-la, sinó 
perquè la dinàmica de la recerca 
genera canvis en allò quotidià que 
ens ensenyen a conviure a la Ter¬ 
ra, el planeta que estimam i com¬ 
partim amb tu i tantes altres vides. 



DE LES QUE ENS 
REPETEIXEN... 



Imma Moraleda repeteix més que 
l’all i seguirà escampant la seva 
.ferum per la regidoria del Districte. 


la llibertat 
d’expressió i 
manifestació 
amenaçades 

Diferents col -lectius han patit en els 
darrers mesos situacions de coac¬ 
ció i vulneració del dret de ma¬ 
nifestació practicades pels Mossos 
d’Esquadra a Barcelona. 

Com que la llibertat de 
manifestació és un dret fonamental 
i una necessitat bàsica i irre¬ 
nunciable dels moviments socials, 
diversos col -lectius antirepressius, 
amb el suport de nombroses 
entitats, van organitzar una mani¬ 
festació per reclamar el lliure exer¬ 
cici d’aquests drets. La mobilització 
tampoc es va poder desenvolupar 
amb llibertat. Una detenció injus¬ 
tificada abans d’iniciar-se la marxa, 
un acordonament total dels mani¬ 
festants i la prohibició de seguir el 
recorregut fixat pels organitzadors 
van acabar amb el segrest durant 
tres hores dels manifestants: ningú 
podia travessar el cordó policial 
que envoltava la mobilització. 

Després d’aquests fets, els 
organitzadors han anunciat que 
presentaran una querella contra 
els Mossos per vulneració dels 
drets fonamentals, com un front 
més de lluita per evitar que es 
repeteixin aquests abusos 
policials. 


...ALS QUE ES QUEDEN 
AMB LES GANES 



Albert Soler, que aspirava a càrrec 
al Districte, s’ha quedat amb les 
.ganes i ni tan sols ha sortit regidor. 


Fes-te amic o amiga de 

la Burxa 


r 



Nom_ 

Cognoms_ 

Carrer i número_ 

Codi Postal_Població 

Telèfon_DNI_ 

Vull rebre La Burxa a casa 


Les subscripcions a la Burxa acompliran dos objectius: fer-la 
arribar allà on la seva distribució no arriba i contribuir 
econòmicament al seu manteniment. 

Es pot fer de diverses maneres: mitjançant correu convencional, 
per domiciliació bancària o manualment. 

Així que ja saps! 


Amic amiga de 
la Burxa 
3 euros/mes 

(36 euros l’any) 


Col laboració anual 
amb 

la Burxa 
5 euros/mes 
(60 euros l’any) 


Aportacions 
voluntàries a la 
Burxa 
_euros 

(escriure amb claretat) 


DOMICILIACIÓ BANCÀRIA 


n 


Caixa/Banc_ 

Adreça_ 

Població_ 

Nom del titular. 


CODI ENTITAT 
CODI SUCURSAL 
CODI SEGURETAT 
NÚM DE COMPTE 

Es prega que entregueu fins a 
nova ordre els rebuts que presentarà La Burxa 
Data_ Signatura 


□□□□ 

□□□□ 

□□ 

□□□□□□□□□□ 

FOTO: JSA 


David Cano i Cargol 

Mestre 

“la lluita envolta una sensi¬ 
bilitat especial” 

Va arribar d’Olot per estudiar Magisteri i després Educació Física fa 9 anys, els 
mateixos que fa que escriu assíduament. Després de començar amb els contes 
curts, va posar-se amb la poesia, per influència del que anava llegint i escoltant, 
com la cançó d’autor. En aquests anys ha anat “acumulant papers i papers”, 
d’entre els quals, als darrers, hi va trobar un fil conductor: Barcelona. El nom de 
la ciutat ha esdevingut el títol del llibre amb què ha obtingut el premi Amadeu Oller 
d’enguany, destinat a joves poetes inèdits. A les seves pàgines hi descriu una 
ciutat feta de relacions, més enllà dels edificis i els solars que només hi veuen els 
qui s’enriqueixen venent-la al millor pagador. La seva poesia és d’estructura poc 
ortodoxa, però sense esdevenir prosa retallada, com va dir un membre del jurat, 
i se la planteja “com una eina de transformació”, intentant fer una poesia més 
popular, en què el contingut i les paraules són allò important. 


JORDINA - SANTS 

Com se t’acudí presentar-te al premiP 

Jo compro força llibres de poesia, i un dia 
vaig trobar-me amb un dels del premi de 
P Amadeu Oller. Era d’una persona molt jo¬ 
ve, em va fer gràcia, i vaig mirar-me’n les 
bases. Va venir en un temps en què jo tenia 
una bona estructura, més o menys. I vaig 
pensar que era el moment. 

Amés era d’aquí, del barri, i el jurat que 
hi havia m’agradava: el Carles Miralles, el 
David Castillo... Però sobretot m’agradaven 
les connotacions que té: es va crear des de la 
resistència antifranquista, aquesta n’era la 
43a edició. Un premi, fins i tot, li van donar 
a un noi que estava a la presó. I ho vaig po¬ 
der confirmar el dia de l’entrega. La gent 
que hi assisteix és del barri, i li agrada la po¬ 
esia. És un premi molt popular. 

Com et vas sentir quan te’n vas assabentarP 

Em va fer molta il·lusió, no m’ho esperava 
gens. Jo sempre havia anat escrivint, però no 
ho deixava llegir gaire: només tenia valora¬ 
cions de gent propera, normalment poc ob¬ 
jectiva. 

I tenir un llibre i tot... El Pere Quart deia 
que la poesia és l’última de les arts pobres i 
en Martí i Pol i afegia que en no generar be¬ 
neficis la fa més lliure i independent. 

Quan et presentes a un premi en el fons 
també ho fas amb les ganes de publicar, tot i 
que no és el més important ni molt menys. A 
més, la meva poesia té un contingut social, 
tinc la concepció de la poesia com a eina de 
transformació social, si més no per donar a 
pensar, apropant-la a la gent tot publicant. 

Hi ha uns pensaments que estan perma¬ 
nentment silenciats. Colar-te per les esclet¬ 
xes del sistema, transmetre unes idees, és po¬ 


sitiu, i publicar n’és una manera. 

També milites a Endavant. Per què has 
triat una organització política? 

Penso que on m’ha tocat viure hi ha un 
conflicte de classe i nacional. El capitalisme 
oprimeix socialment. Cal intentar organit¬ 
zar-se per fer una transformació social, crear 
estructures per enderrocar el sistema. Però 
també sóc independentista. El nostre país fa 
més de 300 anys que viu oprimit des d’una 
òptica política i cultural. Aquesta organitza¬ 
ció agafa les dues vessants. 

A més, des dels moviments socials pot¬ 
ser hi ha més vocació transformadora basa¬ 
da en coses concretes. Crec que l’esquerra 
independentista ha de tenir un moviment fort 
que faci una lectura estructural de la pro¬ 
blemàtica. Per això vaig decidir militar en 
una organització política, que de fet forma 
part del moviment. 

Com és que un olotí com tu està a Enda¬ 
vant i no a Maulets? 

[Riu] Allà, no militava per motius personals, 
i un cop aquí a Barcelona, vaig veure que 
em sentia més proper al projecte polític 
d’Endavant, que per altra banda tenia més 
presència que Maulets a la ciutat. 

Poesia i lluita. Creus que la poesia és 
un mitjà que arriba? 

Crec que en el fons la lluita envolta una sen¬ 
sibilitat especial. El fet de decidir adoptar 
unes postures transformadores o revolu¬ 
cionàries és fruit d’una sensibilitat especial, 
o com a mínim hauria de ser-ho. Analitzar el 
món amb uns ulls diferents, de forma revo¬ 
lucionària, l’actitud personal respecte les 
persones, el fet de trencar tòpics, de trencar 
estructures establertes, com actituds sexis- 


tes, i de militar en organitzacions revolu¬ 
cionàries, considerar que volem ser transfor¬ 
madors i construir una cosa nova, això ho 
hem d’envoltar d’una sensibilitat especial, 
d’unes relacions noves. 

La poesia és això, ser sensible a les coses 
que ens envolten, i intentar plasmar-la de la 
millor manera que cadascú sap. Tothom és 
una mica poeta. 

Hi ha la fama que qui escriu és perquè 
té massa temps lliure. 

Hi ha un punt de temps lliure, la veritat. Jo 
treballava a un lloc on feia socorrisme aquà¬ 
tic, i tenia molt temps mort, que em va servir 
per llegir bastant. I sent professor no et pots 
queixar, tampoc. Aquest any he estat impar¬ 
tint classes de socials, informàtica i llengua 
castellana (el meu castellà té un accent...). 
Els alumnes flipaven. 

Falta força professoral no? 

Amb l’ampliació d’horari per la sisena hora, 
es va arribar al pacte que ningú no faria una 
hora més. Això ha fet que hi hagués molts 
més llocs de treball, i també que poguéssim 
tenir una tarda lliure a la setmana. Cal ana¬ 
litzar, però, si aquesta sisena hora era ne¬ 
cessària, això ja és un altre tema. 

Què tal és, l’experiència? 

Molt bona, m’agrada molt el treball amb 
nens i nenes. Als de socials, els posava el cap 
com un timbal. L’any passat vaig estar a una 
escola pública de la Ciutat Meridiana, en un 
CAEP, que és un Centre d’Acció Educativa 
Preferent, potser amb alumnes més de risc 
d’exclusió social. Estava molt bé, perquè qui 
hi treballa sempre és gent amb una vocació 
clara, la gent ho tria. A l’aula em vaig sentir, 
i em sento, molt a gust. 



lliat'l reïïliu rà 

■Swéaen··rt; 




[fiqh't fDrtres^TeTn^e!MOiíutneTantifasustímdck!| 


NAZIS MORDEN. PER STAAT SCH1EBT AB! 


Ç^KTION 


rikuï 


abschalten 


í9!/'jJ!Jíj<JlR 

| wM 

•m u 


EMO 


ETWAS BESSERES 
ALS DIE NATION... 


ANTIFADEMO 11. DEZEMBER 

10.30 H I HACKESCHER MARKT I BERLIN-MITTE 

www.antifa.de I Antifaschistische Aktion Berlín 

Cicle de cinema gai i lèsbic al Vapor Vell 

Dilluns 2 de juliol 

21.45 h: Montser, de Patty Jenkins 
(2003) 

Dilluns 9 de Juliol 

21.45 h: Happy together, de Wong 
Kar-Wai (1997) 

Dilluns 16 de Juliol 

21.45 h: Aimeé y Jaguar, de Max 
Fàrberbòck (2000) 

Concentració de suport a l’Albert i per la 
llibertat d’informació 

Dijous 12 de Juliol 

Als jutjats penals a partir de les 10 del 
matí. 

Festival Sec a Sac 
Dissabte 21 de Juliol 

Concert de Ràbia Positiva, La Troba 
Kung-fu i Hightimes. Camp de futbol 
Satalia. Gratuït. 


[ Can Vies Jocs Florals, 42 ] [ Centre Social de Sants oizineiies, 30 ] [ Casal Independentista Premià, 31 ] [ Espai Obert Violant d’Hongria, 71 ] [ La Ciutat Invisible Riego, 35 ] 

[ Terra d’escudella Premià, 20 ] [ Teteria Malea Riego, 16 ] [ Pim Pam Films Valladolid, 25 ] [ Castellers de Sants Vallespir, 28 www.bonnots.org ] [ Diables de Sants wwwdiabiesdesants. org ] 
[Ateneu Llibertari Maria Victòria, 10] [Entropiactiva Socors, 7 ][ Sala Bahia oizineiies, 27 ] [Germinal RossendArús,47] Creación Positiva Sants, 2, iria] 















































































































































